வர்த்தக பிரிவில் 60 மாணவர்கள். 3 வகுப்புகளாக பிரிக்கப்பட்டோம்.மீண்டும் சில புதுமைகள் எனக்காக காத்திருந்தன. சிறிய வகுப்பறைகள், பல்வேறு வித்தியாசமான சூழலை சேர்ந்த மாணவர்கள், ஏன் அவர்கள் பேசும் தமிழ் கூட எனக்கு வித்தியாசமாகத்தான் இருந்தது. முதல் நாள் வகுப்பு என்றால் கேட்க வேண்டுமா ? நீண்ட இடைவெளிக்கு பின்னர் சந்தித்துக்கொண்ட நண்பர்களின் கலகலப்பு,ஆரவாரம் மிகுந்து வகுப்பறை மிகவும் களேபரமாக காணப்பட்டது.